Razmaknite se! Prolaz, molim!
-Kako se zove vaša kći? -Gabriella.
Stvar je malko osjetljiva. Mogu li razgovarati s njom?
Dajte da obavimo svoje.
Ne razumijete.
Moja kći čeka dijete.
Djevojčica je.
Zove se Chiara.
Što si htjela učiniti?
Nisi dao da pobacim, želiš je dati drugima.
Nema druge. To je najbolje i za nju.
-Ja je želim zadržati. Ja sam joj obitelj. -Ne znaš ti što želiš.
VARLJIVA LJUBAV
BRODOGRADILIŠTE
Halo?
Gđo De Rosa? Zovem iz brodogradilišta.
Katamaran je gotovo dovršen. Prekrasan je, vidjet ćete.
Dobro. Drago mi je čuti.
Kad vam bude odgovaralo, dođite da riješimo isplatu.
Dali ste polog od 300.000, te ostaje…
Kako 300.000?
Tu je neka pogreška. Polog je bio 450.000.
Ne, nema pogreške.
G. Marini nam je prebacio samo 300.000.
U redu, hvala.
Halo?
Bok, Elia.
Gdje si?
Na jedrilici. Trebalo mi je svježeg zraka.
-U marini si? -Da. Mogu se vratiti ako želiš.
Ne, nema potrebe.
Nešto mi je iskrsnulo.
Naći ćemo se onda u sudnici.
Bolnica na Ibizi potvrdila je slučajnu smrt Francesca Rossettija.
Drugo se ne može saznati.
Zašto si lako odustala? Trebala si insistirati!
Čuj…
Sve smo istražili.
Znamo sve o tom Francescu.
Da je volio wrestling, obožavao meksičku hranu. Sve.
Jesi li pomislio da možda nemamo što drugo otkriti?
Možda je momak zaista nesretno stradao.
Umjesto da govoriš gluposti radi posao za koji te plaćam.
Kad smo se upoznale,
rekli ste mi da Elia nije dobra osoba.
Iskreno, to me malo zateklo.
Puno je toga što ne znate.
Mogu li ja prva reći?
Znam za Ibizu i za oluju.
Znam za dug koji nije vratio.
Znam i za partnera koji je pobjegao.
Partner je pobjegao?
Tako vam je rekao? I povjerovali ste mu?
U puno toga sam povjerovala.
A sad sam ovdje jer želim istinu.
Koliko god ružna bila.
Kad mi je rekao da želi pokrenuti čarter
usprkos kišnoj sezoni, nije me to začudilo.
To je tipično za njega.
Misliti da možeš kontrolirati i vremenske prilike.
Tražio je puno novca od mene i muža.
I zadužio se kod sumnjivih ljudi.
Znači, Elia je taj partner koji je pobjegao?
Upravo tako.
Ostavio je Francesca lihvarima.
Da.
Ali na Ibizi…
Nije ostavio samo partnera.
Imao je i djevojku.
Ona mi se nedavno javila da joj pomognem pronaći ga.
Uostalom, Elia nije mogao znati da je trudna.
Zove li se ta djevojka Marina Serra?
Mogu li vas zamoliti za posljednju uslugu?
Znate li gdje je Marina Serra?
To je ona!
Oni su se poznavali!
Kako mi to već nije palo napamet? Gamad jedna!
Tko to?
Vidi.
Poznajem ovo mjesto.
Hotel nedaleko odavde.
Ta je djevojka ključ svega.
Pronađemo li je, dokazat ćemo da je Elia prevarant.
Što? Kamo ćeš? Saslušanje je za manje od sat vremena!
Dobar dan!
Tražim Marinu Serru, znam da je odsjela ovdje.
-U kojoj je sobi? -A tko ste vi, molim?
-Njezin prijatelj. -Ne mogu vas pustiti.
Hitno je trebam. Možete li je nazvati?
Ne.
Ja sam odvjetnik. Imat ćete velikih problema.
Ali ona nije ovdje.
Upravo je izašla s prijateljicom.
Dovraga!
Kako si me našla?
Ne znaš samo ti ući u trag ljudima.
Znaš sve, zar ne?
Da.
Iako ne znam je li istina.
Što bi ti htjela da bude?
Htjela bih da ne čekaš Elijino dijete.
Htjela bih da mi nije ukrao novac.
Ne bih htjela biti prevarena 60-godišnjakinja.
Ali to jesi.
Ti si starica koja se zaljubila u puno mlađega.
Koji te iskoristio.
Mislim da je dio tebe oduvijek znao istinu. Nije li?
Ne govori kao da me poznaješ.
Poznajem Eliu. Puno dulje nego što ga ti poznaješ.
Uz njega se osjećaš voljeno?
Kao da si mu ti najvažnija?
Sjajno mu ide ta uloga. Vrlo je uvjerljiv u tome.
Ali vi ste samo u poslovnom odnosu.
Ti mu pružaš život koji sanja, a on tebi osjećaj voljenosti.
I što dalje?
Što ćeš kad više ne budeš mogla skrivati bore?
Misliš da će ti on biti njegovatelj?
Odjebi!
Idi dovraga!
Dijete koje ćemo dobiti
zauvijek će nas povezati.
Ti to znaš jer si majka.
A što će vas držati?
Ljubav?
Do kad ćeš mu plaćati da ostane s tobom?
Prestani!
A ti?
Što ti planiraš?
Ucjenjivati ga? Prijetiti mu?
Ništa ga neće držati uz tebe ako to ne želi.
Pa ni dijete.
Zauvijek će te zamrziti.
I nikada neće biti zaista tvoj.
Samo polako.
-Bok, tata. -Bok.
Umiri se.
Da, znam.
-Zdravo! -Zdravo.
-A mama? -Još nije stigla.
Zašto? Niste li trebali doći zajedno?
Rekla je da joj je nešto iskrslo.
-Evo ga. -Ne znam.
Zovem je već sat vremena.
Stefano, tvoje majke još nema.
Ali svi su ostali ovdje.
Baš tipično…
Ne možemo je više čekati. Moramo ući.
Ne idem nikamo bez Gabrielle.
-Kasno je. -Ti si optuženik.
Prijeti ti do šest godina zatvora.
Gabriella će doći, vidjet ćeš, ali sad moramo ući. Dođi.
U ovoj obitelji ne prođe dan bez cirkusa.
TATA
Sigurno ne želiš ići?
Ne želiš se osvetiti Eliji?
Boli me briga za Eliu.
Ovdje smo jer moja majka sa 60 godina ima dečka.
Shvaćate li to?
Ali i vi ste sa svojom braćom uhodili Eliu.
Znači da ste imali sumnji o njemu?
Da, možda sam imala sumnji.
Ali što to znači?
Ne podnosim ni šogoricu, pa nisam zato tužila brata.
Samo ga žalim i to je to.
Znate li da će vjenčanjem s vašom majkom
Elia postati jedan od nasljednika?
Pa što i da mama poželi sav svoj novac dati Eliji?
To je njezin novac.
Ne znači da je neuračunljiva ako si je našla partnera koji se nama ne sviđa.
Prema medicinskoj dokumentaciji
gđa De Rosa je u prošlosti patila od depresije.
S psihotičnim epizodama i suicidalnim sklonostima.
Riječ je o nalazu iz 1981.
Gabriella De Rosa je tad imala 17 godina.
No prije tek nekoliko mjeseci
g. Vasari, njezin bivši suprug
našao ju je u stanju svijesti koje možemo nazvati izmijenjenim.
Potvrđujete li to?
Da.
Svratio sam u hotel
nakon svađe moje bivše žene sa svojim…
Dečkom. Da ga tako nazovemo?
Gabriella je uzela prekomjernu dozu tableta za spavanje.
Hoćete reći da se mislila ubiti?
Toga sam se prestrašio, da.
Moja je majka vlasnica hotela. To svi znaju.
Elia se našao na pravom mjestu u pravo vrijeme. S pokvarenim autom.
-Klasika. -Molim, ne komentirajte.
Sigurno je to da otkad se g. Marini približio mojoj majci,
neprestano traži novac.
Popravci broda, sat Patek Philippe iz 1981.,
večere u otmjenim restoranima…
Mama!
-Mama, jesi li dobro? -Da.
Zabrinuo sam se. Gdje si bila?
S Marinom.
Osim toga, Marini je stjecao sve jači utjecaj
na majčine odluke u vezi s hotelom.
I na kraju, da završim,
Marini je primio 450.000 eura
kao polog za kupnju katamarana.
No od tog je iznosa nestalo 150.000.
Otkud vam da je nestalo?
Provjerili smo kod vlasnika katamarana.
Primili su polog od 300.000.
G. Marini si je očito prisvojio ostatak.
Žao mi je. Mogu ti sve objasniti.
Kad si mi to mislio reći?
Što ste učinili s tim novcem?
G. suče, molim pauzu za konzultaciju sa strankom.
Da skupa smislite novu laž?
Molim vas!
Odbijam zahtjev.
Gdje je novac, g. Marini?
-Pa… -Mogu vam ja reći.
Izvolite.
Dali smo ga Marini Serra.
To je djevojka koju je Elia htio ugostiti u hotelu.
S kojom je bio u nejasnoj vezi.
Cijelo se vrijeme prave da se ne poznaju.
Ja sam pozvala Marinu da bude gošća hotela.
Vrlo je mlada djevojka i čeka dijete.
Ja sam joj dala novac, za pomoć.
Toliki si novac dala djevojci koju i ne poznaješ, mama?
Ne mislim da gđa De Rosa mora polagati svojoj djeci račune
ako daruje nešto prijateljici.
Želim čuti g. Marinija.
Istina je.
Sviđa mi se život koji mi Gabriella omogućuje.
Volim jesti po restoranima, voziti se brodom.
Volim živjeti u predivnom hotelu.
Vi mislite da je stvar u novcu, ali nemate pravo.
Sve mi se to sviđa samo kad skupa u tome uživamo.
Dapače, vrijeđa me ova situacija.
Čini mi se da stvar nije upućena protiv mene,
već da je sve ovo samo da bi njoj naudilo.
Da bi se pokazalo da je slaba.
Pa i čak da treba pomoć.
I zato bih vam govorio o njoj.
A ne o sebi.
O njoj kakvu je ja poznajem.
Gabriella je žena koja sama vodi uspješan hotel.
Te skrbi za svoju obitelj.
Nadzire kuhare, konobare, cijelo osoblje.
Bilo je rečeno da je Gabriella nestabilna.
Da ne može donositi odluke.
No istina je da je Gabriella jaka.
Ima više života u sebi nego ja.
Više i od vas.
I zato se želim vjenčati njome.
A ne zbog novca.
Znam da sam je namučio.
Nisam joj sve rekao o sebi.
Ali to je bilo samo zato što sam se bojao da ću je izgubiti.
-U redu, hvala vam. -Hvala i vama.
Izvolite.
Da, da.
G. suče? Odvjetnik Vasari želi nešto dodati.
Izvolite.
Gospodine suče!
Sve to zvuči divno i krasno.
Ali moja majka je štošta.
Rijetki poznaju jednu stranu nje.
Kad se rodila moja sestra Giulia,
majci nije bilo dobro.
Kao dijete nisam shvaćao.
Ali znao sam da će se kad-tad dogoditi nešto strašno.
Mama?
Postala je posve druga osoba.
Cijele je dane provodila u krevetu.
Zaboravljala je na Giuliju i na mene.
Ali ja sam sve činio da bih bio uz nju.
Mama?
Mama!
Mama…
Mama, uz tebe sam.
Volim te, mama.
Ispričat ćete o požaru?
Znali smo da će to iskoristiti. Bez brige, nemaju ništa konkretno.
Jednog je jutra mama podgrijavala Giuliji mlijeko
i zaboravila na njega.
Oca nije bilo.
Posluga je bila izvan kuće.
Kad sam osjetio dim, pokušao sam je probuditi.
Dimi se! Probudi se!
Ali bila je odsutna.
Mama!
Kao da je nema ondje.
Mama, probudi se!
Prazna ljuštura. Takva je bila danima.
Probudi se!
Mama! Probudi se, mama!
Giulia…
Giulia je plakala.
Stalno je plakala.
Mama je ponavljala da je umorna.
Da se mora naspavati.
Soba se ispunjavala dimom.
Samo je nepomično sjedila i gledala u mene.
Mislite li da je vaša majka namjerno ostavila uključen štednjak?
Nikad je to nisam pitao.
Ali ne mogu reći da nisam to pomislio.
Samo želim reći…
Da se ja ne bojim izgubiti naš novac.
Bojim se da će, nakon što je taj tip prevari…
Majka će ostati slomljenog srca.
I opet će biti ona prazna ljuštura.
Ispričavam se.
Hvala, vratite se na mjesto.
Hej.
Ti ne bi mogla nauditi svojoj djeci.
Sudac to zna. A i Stefano.
Želim svjedočiti.
Jesi li sigurna? Nismo se pripremile.
Ne trebam se pripremati. Želim reći istinu.
G. suče? Gđa De Rosa želi dati iskaz.
Gđo De Rosa?
Izvolite.
Puno je toga danas izrečeno o meni.
Nešto je bilo vrlo teško čuti.
Osobito kad to govore oni koje volim najviše na svijetu.
Sad bih i ja rekla nešto o sebi.
Nešto što nikad nikomu nisam rekla.
A mislim da će vam to pomoći da me razumijete.
Bilo mi je 17 godina
kad sam zatrudnjela i dobila svoju prvu kćer.
Vašu sestru.
Koju nikad niste upoznali.
Odveli su me u Salerno i ondje sam rodila Chiaru.
To sam joj ime dala prije nego što su je uzeli.
Bilo je to 19. listopada 1981.
Zadnji dan kad sam je vidjela.
Ispočetka sam svaki dan mislila na nju.
Pitala sam se jede li, spava li.
Nastojala sam otkriti kamo su je odveli.
Na kraju je sjećanje…
Izblijedjelo.
A kad si se ti rodila, Giulia…
Vratilo mi se sjećanje na to što su mi učinili.
A s njim ih strah da se sve to može ponoviti,
da će mi te oduzeti.
Zato što nisam sposobna za majčinstvo.
Nisam te mogla voljeti.
I zato sam se počela udaljavati.
Osjećala sam se sve umornijom, sve praznijom.
Toga se sjećaš, Stefano?
Bio si mali, držao si se muški, ja sam se oslonila na tebe.
Veliki sam ti teret natovarila.
Ispričavam vam se, djeco, što sam vas godinama obmanjivala.
Znam da sam puno griješila s vama.
Ali sad moram živjeti svoj život.
Elia Marini je čovjek kog sam odabrala.
I ovoga puta nikomu neću dopustiti…
Pa ni vama, svojoj djeci,
a ni ovome sudu
da mi govori da ga ne smijem voljeti.
Hvala, gđo De Rosa.
Povlačim se da bih donio odluku.
Bila si vrlo hrabra.
-Bilo je teško. -Mogu misliti.
Zašto nam ništa nisi rekla?
Evo ih! Gabriella, vratimo se na svoja mjesta.
Ustanite.
U ime talijanskog naroda,
u vezi sa člankom 425 Zakona o kaznenom postupku,
izjavljujem da nema osnove za tužbu protiv Elie Marinija.
S obzirom da se ono što mu se stavlja na teret nije dogodilo.
-Što sam ti rekla? -Hvala ti, Delia.
Hvala!
Bez brige, možemo se žaliti.
Ne, gotovo je.
Giulia!
Žao mi je.
Trebam biti nasamo, mama.
Žao mi je!
Mama!
Stefano.
Učinio sam to zbog tebe, mama.
Nije me briga za novac ili hotel. Ja…
Zbilja me muči da bi Elia…
Cijeli svoj život strahuješ za mene.
Znaš li da me Elia slijedio i ucjenjivao da bih odustao od tužbe?
A ta djevojka kojoj je dao novac, znaju se iz Španjolske.
Sve to znam.
Sve.
Prestani strahovati za mene.
Živi svoj život.
Oslobodi se.
Gabriella, čekaj.
Što je?
Kako to misliš?
Nakon svega ovoga…
Nemaš mi što drugo reći? Odlaziš?
Svi smo i previše govorili.
Sad nam treba tišina.
Javit ću se.
POLICIJSKA POSTAJA
-Bok. Vidimo se sutra. -Vidimo se!
Vidio sam te kod policije.
Zašto me slijediš?
Što želiš?
Samo želim razgovarati.
Što si još imamo reći?
Pogriješio sam.
Budala sam.
Sve sam upropastio.
Znači, ništa novo.
Doživio sam slom, Mattia.
Nikad mi se to još nije dogodilo. Izveo sam glupost.
Molim te da mi oprostiš.
Za sve.
Stefano, opraštam ti.
-Ali nije u tomu stvar. -Reci mi što da učinim.
I učinit ću.
Kunem ti se.
Drago mi je da sam te vidio tako slomljenog.
Inače nikad ne bih shvatio neke stvari.
Recimo, ti nikad ne bi ostavio ženu.
Ali bili smo sretni.
Našli smo ravnotežu.
Istina.
Ali to ne bi potrajalo.
Ne traži me više.
Mattia. Mattia!
Mattia!
Kamo ćeš?
Iskreno, ne znam.
Možemo li razgovarati?
Čemu? Vidio sam tvoj pogled jučer.
Ne želim ga nikad više vidjeti.
Bok, Gabriella.
Kunem ti se, vratit ću ti sav tvoj novac.
Do zadnjeg centa.
Slušaj, Elia.
Kad sam bila s Marinom…
Rekla mi je neke stvari.
Sve sam poduzela da ga vratim.
Ali nije pomoglo.
Imao je tisuću prilika da pobjegne.
Ali on jedino želi biti s tobom.
Kako da ti vjerujem?
On te voli!
Iako si dvostruko starija od njega.
Iako ja nosim njegovo dijete.
Ne želim to dijete!
Ne znam kako ga odgajati. Ne mogu ja to!
Sama sam, nemam nikoga!
Puno sam razmišljala o nama. O sebi. I o njoj.
Odlučila sam Marini dati ponudu.
Dijete će imati sve što mu treba.
Ja ću ga uzdržavati.
Ali oni moraju nestati iz mog života.
A ti učini kako hoćeš.
Ja nisam ni znao da je trudna kad sam otišao.
Barem mi o tome nisi lagao. Znam.
Činio sam puno gluposti.
Ako mi možeš oprostiti, ja samo želim biti s tobom.
Slušaj. Ne želim se udati za tebe.
Već sam jedanput bila u braku i to je bilo dosadno.
Sad želim biti slobodna. I želim da i ti budeš slobodan.
Da nas ništa ne veže.
Osim želje da budemo zajedno.
Ja i ti.
Ako će te to usrećiti, i mene će.
Hoće.
Možemo biti jako sretni.
Odsada nadalje.
NEKOLIKO MJESECI POSLIJE
Dobro jutro!
Sretan rođendan, mama!
Zdravo, ljubavi.
Hvala.
-Elia. -Bok.
Stavite to u vazu.
-Sretan rođendan. -Hvala, Ester.
-Zdravo! -Bok, malena!
-Zdravo, ljubavi. -Bok, Sofia.
-Bok! -Kako si?
-Zdravo svima! -Vidi tko je došao.
-Sretan rođendan! -Oho!
-Bok! -Zabranila sam darove.
Ignorirali smo te.
-Prelijepa si. -Hvala.
-Izvoli. -Idem oprati ruke.
Lani ste mi darovali psića. Sjećaš se?
A što je to ove godine? Dvije mace?
-Može biti! -O, ne!
Za Gabriellu!
-Hvala. -Dobro.
Hvala.
-Za Gabriellu! -Čestitke!
Čestitke!
-Jesmo li svi ovdje? -Da.
Možemo na ručak.
Da. Hvala.
Ne sjećam se gdje sam to pročitala,
no jednu rečenicu zauvijek nosim u srcu.
Bolje je živjeti u varci koja oživljava nego umirati u razočaranjima.
VARLJIVA LJUBAV
UTEMELJENO NA BRITANSKOJ TV SERIJI GOLD DIGGER
Prijevod titlova: Maja Winkler